Wikipédia-vita:Wikimédia Magyarország/Pályázatok/Wikitábor 2013

message: Helló! 2 kérdés: 
replies: text: - a "kb. 20 fővel (+/-5)" alatt ki értendő? és

text: - ha márc. 1.-ével kezdődik a szavazás, kb. mikorra várható majd eredmény (nem mintha nyárig még - legyen a tervezett program akármikor - ne lenne akárhogy is elég idő, csak kíváncsiság :o))? 
Egyelőre ennyi, Fauvirt vita 2012. december 14., 23:41 (CET)
Gondolom, onnan jött a 20 fő, hogy az eddigi táborokban is ennyien voltak. Szerintem a szavazást 1-2 hét alatt le lehet tudni, a fennmaradó idő bőven elég a tábor megszervezésére. Nekem a 250 000 Ft szúrt szemet, az egyesület összesen ennyivel támogatná a tábort? A miskolci több mint 400-ba került… Alensha 2012. december 15., 01:57 (CET)
Köszönöm a reakciòt! Ilyenkor hogyan szokott lenni? A kb  20fő önellátò, vagy ebbe az összegbe kell utazás-szálláshozzájárulást is számolni? Fauvirt vita 2012. december 15., 11:04 (CET)

text: A táborok általában önköltségesek (olyan 10-20 e Ft/főre szoktak kijönni személyenként 4 napra, + utazás; ami sokaknak kicsit húzos, de nem a világvége; a 250 e Ft-on felül az egyesület támogatja ezt a tábordíjat azoknak, akik erre rászorulnak), a 250 e Ft általában a tábor logisztikájára, közös költségeire, esetleg a különleges programok (meghívott előadó, idegenvezető, fotójegy a múzeumba) van szánva, aminek az átvállalása csökkenti az egy főre jutó költséget.

text: A múltban az egyes táborok változó arányban és konstrukcióban használtak önköltséget, egyesületi támogatást és külső szponzort. Ebből a három tényezőből az egyesületi támogatás maximált, az önköltség erősen hat a részvételre (túl drága, akkor sokan nem tudnak jönni; túl olcsó, akkor nem veszik komolyan az emberek; az önköltségre még az egyes táborozók külön kérhetnek támogatást), a szponzoráció mértéke pedig a szervezőktől függ. –Dami vita 2012. december 15., 15:29 (CET)
replies: text: :A miskolci tábort emlékeim szerint 440 000 körüli összeggel támogatta az egyesület, a veszprémi tábor mellett 600 000 van feltüntetve az idei programtervben. A táborok kiemelt fontosságú események közösségépítés szempontjából, márpedig a Wikipédia egyik fő vonzereje a jó közösség. 250 000 Ft húsz emberre elképesztően kevés, szerintem emelni kellene. Alensha 2012. december 15., 22:50 (CET)
Köszönöm, ez számomra hasznos infó volt! (Gondoltam, hogy így van, de tapasztalataim miatt jobb ezeket tisztázni ;o) ) Fauvirt vita 2012. december 15., 15:48 (CET)
Történetesen tudom, hogy Fauvirt miben mesterkedik, és az én támogatásomat a legmesszebbmenőkig bírja. Javaslom, hogy az ötletet minél részletesebben írd le egy projektlapra, és úgy mentsd ide. Az Egyesület bizonyosan észre fogja venni azt, ha olyan egyedi, új ötlet alakulna ki, amelyet érdemes lesz támogatni. --Burumbátor Mondd, mit tehetnék érted? 2012. december 15., 23:08 (CET)
A helyzet az, hogy a jövő évi költségvetésben van egy "Wikitábor" tétel 250ezerrel. Ezt vettem alapul. Ez konkrétan a programokra van szabva. Az utazástámogatás külön tétel, a korábbi táborok költségvetéséről pedig nem volt tudomásom (ezt a költségvetést is még az előző elnökség, pontosabban Dami rakta össze). Az utazástámogatásra ugyanannak a blokknak az alján ott van egyébként, hogy 3,5 millió (a fele persze Wikimánia ösztöndíj lesz) ezért írtam, hogy a 250k nettó programokra költhető; utazásra, egyéb tételekre más keret van, azokra bőven van pénz. Meg azért remélem nem gondoljátok, hogy mindenkinek mindent az egyesület fizet :) --Vince blabla :-) 2012. december 17., 14:56 (CET)
...Nekem úgy természetes, de azért megkérdezem: gondolom minden költséggel el is kell majd számolni (számlák)... nemdebár..? Fauvirt vita 2012. december 17., 23:22 (CET)
Természetesen. Az egyesület jogi szervezet, mindenről el kell számolnia fillérre pontosan, ha másért nem, hát már csak azért is, mivel adományokból él és költekezik. Amiről nincs számla, az sajnos önköltség... Igyekszünk mindent támogatni, de ebbe azért a kaja/pia nem szokott beletartozni. Damit kell megkérdezni, azt hiszem volt pizzarendelés korábban, de kb ennyi. Utazást támogatunk, de azt egyesével kell kérni az érdeklődő embereknek, ahogy szállástámogatást is, amit szintén (persze a kettőt lehet egyszerre kérni, vagy csak egyiket/másikat). Nincs ilyen központi "van 20 hely, se több, se kevesebb" dolog. Jöhetnek akár százan is, akik mind kérhetnek utazás- és szállástámogatást, csak épp nem valószínű, hogy mindenki kapna is; sajnos a takaró sem ér a végtelenségig. --Vince blabla :-) 2012. december 18., 16:36 (CET)
thread_title:  Kérdések